तामाङलाई पर्यटनको जिम्मा
संस्कृति, पर्यटन तथा नागरिक उड्डयनमन्त्रीमा हितबहादुर तामाङ नियुक्त भएका छन् । सोमबार बिनाविभागीय मन्त्रीको शपथ लिएका उनले बुधबार नियुक्ति पाएका हुन् । मन्त्री तामाङले बुधबार बेलुकी सिंहदरबारस्थित मन्त्रालय पुगेर कार्यभार सम्हालेका छन् ।
काठमाडौँ — संस्कृति, पर्यटन तथा नागरिक उड्डयनमन्त्रीमा हितबहादुर तामाङ नियुक्त भएका छन् । सोमबार बिनाविभागीय मन्त्रीको शपथ लिएका उनले बुधबार नियुक्ति पाएका हुन् । मन्त्री तामाङले बुधबार बेलुकी सिंहदरबारस्थित मन्त्रालय पुगेर कार्यभार सम्हालेका छन् ।तस्बिर : सुरज कुँवर/कान्तिपुरनुवाकोट निर्वाचन क्षेत्र नम्बर १ बाट दुईपटक प्रत्यक्ष निर्वाचित उनी दोस्रो पटकमन्त्री भएका हुन् । उनी २०६८ मा युवा तथा खेलकुदमन्त्री भएका थिए ।पहिलो पटक संस्कृति, पर्यटन तथा नागरिक मन्त्रालय सम्हालेका उनका लागि पोखरा, भैरहवा अन्तर्राष्ट्रिय विमानस्थल सञ्चालन गर्ने, संकटग्रस्त नेपाल वायुसेवा निगमलाई सुधार गर्ने, नेपालमा पर्यटकको उल्लेख्य संख्या बढाउने, धार्मिक र पर्यटकीय क्षेत्रलाई विवादमुक्त बनाउने मुख्य चुनौती छ ।२०६३ सालमा अन्तरिम व्यवस्थापिका सांसद, २०७४ र २०७९ प्रतिनिधिसभा सदस्यमा निर्वाचित भएका उनी पार्टीभित्र इमान्दार नेताको रुपमा चिनिन्छन् ।मन्त्री तामाङको जन्म मध्यम वर्गीय किसान परिवारमा २०२० सालमा नुवाकोट जिल्लाको पञ्चकन्या गाउँपालिका ३ घलेगाउँ (साविक पञ्चकन्या गाविस १ नम्बर वडा) मा भएको हो । २०३६ सालदेखि अनेरास्ववियुबाट राजनीति सुरु गरेका उनी २०३८ मा जिल्ला सचिव भएका थिए । उनले ०४७ सालमा मात्रै नेकपा चौथो महाधिवेशन पार्टीको सदस्यता लिएका थिए । ०४८ मा नेकपा एकता केन्द्रको जिल्ला उपाध्यक्ष, ५१ सालमा नेकपा (माओवादी)को जिल्ला पार्टी प्रमुख (सेक्रेटरी), २०५८ सालमा नुवाकोट जिल्लाको माओवादी जनसरकार प्रमुख, २०६० साल माघ १ गते ताम्सालिङ स्वायत्त जनसरकार प्रमुख बनेका थिए ।माओवादी सशस्त्र युद्धपछि ०५३ सालमा क्षेत्रीयब्युरो सदस्य, २०५९ केन्द्रीय सदस्य भएका थिए । २०६१ साल जेठमा 'देशद्रोही’को अभियोगमा भारतीय सरकारले गिरफ्तार गरी पटनास्थित जेल परी २५ महिनापछि मुक्त भएका थिए ।२०७४ मा भएको आमनिर्वाचनमा मन्त्री वाम–गठबन्धनका साझा उम्मेदवारका रुपमा नुवाकोट क्षेत्र नं १ बाट कांग्रेसका नेता रामशरण महतलाई पराजित गरेका थिए ।